Trapero desmunta els atacs de Pérez de los Cobos contra ell i els Mossos

Context: El major Josep Lluís Trapero ha desmuntat avui en la seva declaració un dels principals arguments de les acusacions contra els Mossos: el de la inacció i ineficiència per a impedir el referèndum de l'1-O. Trapero, responent al fiscal Javier Zaragoza, ha revelat una reunió amb la magistrada del TSJC Mercedes de Armas el 27 de setembre de 2017 en què deixava clar als comandaments policíacs dels Mossos, de la policia espanyola i de la Guàrdia Civil que la responsabilitat de complir l'ordre per a l'1-O era compartida. I que les ordres prèvies de la fiscalia 'deixaven de tenir vigència'. Això volia dir, a diferència d'allò que van declarar el coronel de la Guàrdia Civil Pérez de los Cobos i el comissari de la policia espanyola Sebastián Trapote, que valia l'ordre de la magistrada. I, a part la responsabilitat compartida del dispositiu i la coordinació de Pérez de los Cobos, hi havia també la consideració del manteniment de 'la normal convivència ciutadana'. Trapero ha explicat que, arran d'aquesta ordre i en la reunions posteriors de coordinació dels cossos policíacs, en què el comissari Ferran López assistia com a representant dels Mossos, es va 'pactar un dispositiu conjunt', és a dir, que els Mossos tenien un paper, que era el de desplegar parelles d'agents pels col·legis electorals, i que la força d'ordre públic l'assumia pràcticament tota la policia espanyola i la Guàrdia Civil, perquè tenien desplegats sis mil agents al Principat.

Answer: inacció i ineficiència

Question: De què acusen als Mossos?

Answer: 27 de setembre de 2017

Question: Quan hi va haver la reunió amb Mercedes de Armas?

Answer: les ordres prèvies de la fiscalia

Question: Què va dir Mercedes de Armas que deixava de tenir vigència?


Denuncien a l'ONU la violència de la policia espanyola i la situació dels presos polítics

Context: Anna Forn, filla del conseller Joaquim Forn, ha denunciat a la 39è sessió del Consell de Drets Humans de les Nacions Unides la 'clara persecució política contra persones que defensen el dret d'autodeterminació del poble de Catalunya'. 'Actualment hi ha nou persones, entre líders socials i polítics, com el meu pare, que des de fa més de 10 mesos són en presó preventiva', ha criticat. A banda, ha denunciat els escorcolls i detencions sense garanties legals i processament d'artistes, cantants i mestres acusats de delicte d'odi. Forn ha fet la intervenció en nom de l'Associació Catalana pels Drets Civils, que agrupa els familiars dels presos polítics i exiliats. La filla del conseller ha explicat que s'ha aplicat una presó preventiva sense plantejar mesures alternatives més humanitàries, 'sinó que s'ha optat per la pitjor d'elles, tractant-los com a terroristes i acusant-los de delictes que sembla que només ho són a Espanya'. Forn ha dit que som davant d'una situació de 'judicialització màxima d'una situació política' i ha exhortat al govern d'Espanya 'a donar les instruccions necessàries perquè s'acabi aquesta situació injusta' i que 'obri la porta al diàleg reiteradament sol·licitat des de plataformes nacionals i internacionals'.

Answer: la 'clara persecució política contra persones que defensen el dret d'autodeterminació del poble de Catalunya'

Question: Què ha denunciat Anna Forn al Consell de Drets Humans de les Nacions Unides?

Answer: en presó preventiva

Question: En quina situació es troba el pare d'Anna Forn?

Answer: de delicte d'odi

Question: De què s'ha acusat a artistes, cantants i mestres?


Buch fa el traspàs de cartera amb Forn a la presó dels Lledoners

Context: El conseller d'Interior, Miquel Buch, ha visitat aquest matí el conseller Joaquim Forn a la presó dels Lledoners (Bages) i han fet el traspàs de cartera. Durant unes dues hores han compartit canvis i projectes que s'han fet al departament, han explicat fonts d'Interior a l'ACN. Ahir Buch ja va visitar Forn en una visita institucional tot just arribat de la presó de Zuera (Saragossa). En un tuit posterior, Buch ha dit que la fermesa i serenor de Forn són 'exemplars' i acaba amb l'etiqueta #usvolemacasaamblesvostresfamilies. He visitat al Conseller @quimforn a la presó de Lledoners. Hem fet el traspàs de carteres i he compartit amb ell els canvis i els projectes a @interiorcat La seva fermesa i serenor són exemplars.

Answer: Joaquim Forn

Question: A qui ha anat a veure Miquel Buch?

Answer: a la presó dels Lledoners

Question: On està Joaquim Forn?

Answer: 'exemplars'

Question: Com considera Buch la fermesa i serenor de Forn?


Principi d'acord per al desviament de vehicles pesants a l'N-240 entre Montblanc i Lleida

Context: El conseller de Territori i Sostenibilitat, Damià Calvet, ha anunciat des de Juncosa (les Garrigues) un principi d'acord amb el Ministeri de Foment espanyol pel desdoblament de l'N-240 entre Montblanc i Lleida i alliberar el peatge de l'AP-2 per als camions. Calvet ha dit que aquesta mesura comporta acabar amb les bonificacions i el desviament de camions entre el Pla de Santa Maria i les Borges Blanques. Calvet ha explicat que s'està negociant amb Foment i que espera que aquesta mesura sigui una realitat a la tardor. Amb aquest desdoblament s'aconseguirà eliminar el pas de camions per un punt negre de l'N-240 amb alta concentració d'accidents com és Juncosa. Amb el desdoblament de l'N-240 entre el Pla de Santa Maria fins a Montblanc havia registrat un augment de fins a 1000 camions diaris des de Montblanc fins a Lleida, segons el conseller. El conseller ha dit que aquest desdoblament requereix acords de govern, de concessionàries i del Servei Català de Trànsit.

Answer: per als camions

Question: Per a qui es podria alliberar el peatge de l'AP-2?

Answer: des de Juncosa

Question: Des d'on ha informat Damià Calvet sobre el principi d'acord amb el Ministeri de Foment?

Answer: acabar amb les bonificacions i el desviament de camions entre el Pla de Santa Maria i les Borges Blanques

Question: Què comportaria la mesura plantejada per Calvet?


La fiscalia demana de retirar el passaport al raper Pablo Hasel per piulets contra la corona espanyola

Context: La fiscalia espanyola ha demanat mesures cautelars contra el raper Pablo Hasel; és a dir, que comparegui setmanalment al jutjat, retirar-li el passaport i prohibir-li de sortir de l'estat espanyol. Ho ha fet saber després de la declaració que el cantant ha fet avui a l'Audiència espanyola com a investigat per una quinzena de piulets publicats a Twitter contra la corona espanyola i de suport als Grapo. Segons informen fonts de la fiscalia que cita l'agència Europa Press, el cantant ha reconegut davant del magistrat José de la Mata l'autoria dels tuits, que el que hi diu és cert i que és 'provat i justificat'. El titular del Jutjat Central d'Instrucció número 5 el va citar després d'una nova denúncia presentada contra el cantant per la fiscalia de l'Audiència espanyola, que li imputa delictes d'enaltiment del terrorisme, contra la corona i calúmnies i injúries contra les institucions de l'estat. Hasel ha respost les preguntes de les parts i s'ha emparat en el dret a la llibertat d'expressió. La defensa del cantant, per part seva, s'ha oposat a les mesures sol·licitades per la fiscal Ana Noé i ha demanat l'arxiu de la causa.

Answer: setmanalment

Question: Amb quina freqüència s'ha de presentar Pablo Hasel al jutjat?

Answer: enaltiment del terrorisme, contra la corona i calúmnies i injúries contra les institucions de l'estat

Question: Quins delictes li atribueix la fiscalia de l'Audiència espanyola al raper?

Answer: l'arxiu de la causa

Question: Què ha demanat la defensa del raper?


Grècia torna a les urnes, lluny de l'eufòria amb Syriza

Context: Quasi deu milions de ciutadans grecs amb dret de vot són cridats avui a les urnes en les cinquenes eleccions generals en sis anys i les segones d'enguany. Sis mesos després de l'aclaparadora victòria de la coalició Syriza, el primer ministre Alexis Tsipras va decidir a l'agost d'avançar eleccions poc després de la signatura, el 13 de juliol, del tercer rescat de Grècia amb la UE i l'FMI (86.000 milions a tres anys), que imposa un dur programa de privatitzacions i retallades rebutjades poc abans en referèndum per una majoria de grecs. A diferència del gener, ara les últimes enquestes donen un frec a frec entre Syriza i la dretana Nova Democràcia de Vangelis Meimarakis, a més d'una participació previsiblament més baixa per la creixent indiferència, cansament i confusió de l'electorat. La incògnita, doncs, no és tant quina formació guanyarà les eleccions, sinó com quedarà compost finalment el govern en un escenari polític caracteritzat per la fragmentació i amb difícils majories absolutes. Les eleccions arriben amb unes males xifres econòmiques el primer semestre de l'any i amb una crisi de refugiats que, tot i afectar directament Grècia (cada dia hi arriben quatre mil persones de mitjana des de Turquia), paradoxalment no ha estat tema central de la campanya, excepte per al grup xenòfob i neonazi Alba Daurada, que en algunes enquestes arriba a situar-se en tercera plaça. L'economia, doncs, ha estat el centre de la campanya.

Answer: sis anys

Question: En quant temps s'han fet a Grècia cinc eleccions generals?

Answer: en referèndum

Question: Com van rebutjar els grecs les retallades i privatitzacions?

Answer: més baixa

Question: Com es preveu la participació en aquestes noves eleccions?


El Suprem espanyol refusa de suspendre la condemna a Homs i li comunica que tampoc no pot ser eurodiputat

Context: El Tribunal Suprem espanyol ha denegat la suspensió de la condemna d'inhabilitació d'un any i un mes a l'ex-portaveu del PDECat al congrés espanyol, Francesc Homs, condemnat per un delicte de desobediència greu. Així mateix li ha comunicat que tampoc no pot optar a ser eurodiputat. Després de saber la sentència, Homs havia demanat de suspendre la condemna fins que el Tribunal Constitucional espanyol no s'hagués pronunciat sobre el seu cas. L'alt tribunal diu que no hi ha cap dubte que la pena d'inhabilitació inclou la impossibilitat d'exercir càrrecs públics electes o funcions de govern en qualsevol àmbit, incloent-hi les institucions europees. El Suprem admet que és la Junta Electoral Central l'òrgan competent per a totes les qüestions relacionades amb les llistes electorals, però recorda que els candidats han de complir l'exigència de no haver estat condemnats, encara que la sentència no sigui ferma, per delictes de rebel·lió, terrorisme, contra l'administració pública o contra les institucions de l'estat.

Answer: desobediència greu

Question: Per què van condemnar Homs?

Answer: a ser eurodiputat

Question: A què no pot optar Homs?

Answer: d'inhabilitació d'un any i un mes

Question: Quina va ser la condemna d'Homs?


El Nobel de Química premia els pares de les bateries de ió-liti

Context: Els científics John B. Goodenough, M. Stanley Whittingham i Akira Yoshino, han estat distingits amb el Premi Nobel de Química 2019 pel desenvolupament de les bateries de ió-liti. Les bateries de ió-liti, que ofereixen un alt rendiment i avui són d'ús comú en la indústria electrònica de gran consum, les va proposar per primera vegada M.S. Whittingham, químic anglès, actualment de la Universitat de Binghamton, el qual va utilitzar sulfur de titani i metall de liti d'elèctrodes. El 1985, el japonès Akira Yoshino va crear un prototip de bateria fent servir material carbonós en el qual es podien inserir els ions de liti com un elèctrode i òxid de liti cobalt (LiCoO2), que és estable a l'aire, com l'altre. En emprar materials sense liti metàl·lic, es va incrementar espectacularment la seguretat sobre les bateries que utilitzaven el liti metall. L'ús d'òxid de liti cobalt va possibilitar que es pogués aconseguir fàcilment la producció a escala industrial.

Answer: John B. Goodenough, M. Stanley Whittingham i Akira Yoshino

Question: A qui se li ha atorgat el Premi Nobel de Química 2019?

Answer: en la indústria electrònica de gran consum

Question: On s'utilitzen les bateries de ió-liti?

Answer: que es pogués aconseguir fàcilment la producció a escala industrial

Question: Què ha permès l'ús d'òxid de liti cobalt?


Els 521 policies espanyols amb més mala nota a les oposicions seran enviats a Catalunya

Context: El Ministeri d'Interior espanyol enviarà a Catalunya els 521 policies espanyols que han obtingut més mala nota a les oposicions. Segons que explica El País, hi havia mig miler de places vacants que s'havien de cobrir, però els agents amb més bones puntuacions han elegit destinacions diferents. En total van aprovar les oposicions 2.600 aspirants. D'aquests, en seran destinats al Principat 521 dels 560 amb més mala nota. Per l'altra banda, entre els 500 agents amb més bona nota, només 8 han triat Catalunya. Fonts de la policia espanyola que esmenta el diari ho atribueixen al procés d'independència, al Primer d'Octubre i a la 'situació social' que se'n deriva.

Answer: a Catalunya

Question: On aniran els policies espanyols amb les notes més baixes de l'oposició?

Answer: 521

Question: Quants policies enviaran a Catalunya?

Answer: al procés d'independència, al Primer d'Octubre i a la 'situació social' que se'n deriva

Question: A què es degut que només 8 dels 500 agents amb millor nota hagin triat Catalunya?


Turquia vota entre acabar el regnat d'Erdogan i donar-li el poder absolut

Context: Aquest diumenge es fan simultàniament eleccions presidencials i legislatives a Turquia, on es decidirà si es dóna encara més poder a Recep Tayyip Erdoğan, o no. Tota l'oposició s'ha coordinat per posar fi a la presidència d'un dirigent que és al capdavant de l'estat des de l'abril del 2003 i com més va de manera més autoritària. La votació servirà per a activar les reformes constitucionals que es van votar en un polèmic referèndum l'abril del 2017. El candidat que surti elegit gaudirà d'una 'superpresidència', que sumarà el càrrec de primer ministre i president, amb més poders encara. El nou president tindrà capacitat per a nomenar alts càrrecs i membres del govern sense passar pel parlament, legislar a cop de decret i elaborar pressupostos, i també podrà elegir gran part dels membres del Consell Suprem de Jutges. A més, tindrà capacitat de dissoldre el parlament.

Answer: Aquest diumenge

Question: Quan se celebren les eleccions presidencials a Turquia?

Answer: des de l'abril del 2003

Question: Des de quan governa Recep Tayyip Erdoğan en Turquia?

Answer: El nou president

Question: Qui podrà dissoldre el parlament?


La Plataforma del Sénia retreu al govern espanyol que no reclami la indemnització pel projecte Castor a ACS

Context: La Plataforma Ciutadana en Defensa de les Terres del Sénia ha rebut amb escepticisme l'anunci de la Comissió dels Mercats i la Competència espanyola (CNMC) i les explicacions del ministre d'Energia espanyol, Álvaro Nadal, sobre la paralització dels pagaments del crèdit de 1.350 milions d'euros pel tancament del projecte Castor. En declaracions a l'ACN, el portaveu de l'entitat, Evelio Monfort, ha retret al govern espanyol que, més enllà d'acomplir la sentència del Tribunal Constitucional anul·lant bona part del decret llei que va aprovar l'operació financera, resulta imperatiu d'exigir el retorn de la indemnització a l'ex-concessionària del magatzem submarí, Escal UGS –controlada pel grup ACS. Per contra, lamenta Monfort, a més d'evitar exigir responsabilitats a l'empresa, la paralització del retorn del crèdit als bancs no significarà cap rebaixa del cost fix en la factura del gas ni permetrà de recuperar allò que els consumidors ja han pagat. 'Sempre havíem dit que els ciutadans no havíem de pagar els errors d'una empresa privada. Però el ministre ja ha dit que sí, però no. Pagarem per posar diners pel desfasament entre allò que el govern paga i allò que nosaltres paguem a les companyies.

Answer: Plataforma Ciutadana en Defensa de les Terres del Sénia

Question: De quina plataforma és portaveu Evelio Monfort?

Answer: 1.350 milions d'euros

Question: A quant puja el crèdit pel tancament del projecte Castor?

Answer: Escal UGS

Question: Qui tenia la concessió del magatzem submarí?


Renfe restableix la circulació entre Manresa i Sant Vicenç de Castellet

Context: Renfe ha comunicat que durant aquest divendres es recuperarà el servei de tren entre Manresa i Sant Vicenç de Castellet de les línies R4 i R12 de Rodalies. El restabliment es fa després que s'hagin determinat les mesures de seguretat que cal implementar en el tram on es va produir un accident el 8 de febrer, en el qual va morir una maquinista. La recuperació s'ha planificat en funció de la logística de material i personal, per evitar les possibles interferències en el servei que es presta aquests dies. D'ençà de l'accident, el servei entre Sant Vicenç de Castellet i Manresa es feia per carretera.

Answer: entre Manresa i Sant Vicenç de Castellet

Question: En quin tram es va produir un accident el 8 de febrer?

Answer: aquest divendres

Question: Quan tornarà a estar en funcionament el servei de tren entre Manresa i Sant Vicenç de Castellet?

Answer: per carretera

Question: Com es feia el servei entre Manresa i Sant Vicenç de Castellet des de que va ocórrer l'accident?


El parlament irlandès escolta el govern català sobre el procés d'independència

Context: Dinamarca va trencar el mur diplomàtic espanyol, i ara Irlanda l'ha esquerdat una mica més. Avui a la tarda l'Oireachtas', el parlament irlandès, ha rebut una delegació de la Generalitat de Catalunya per tenir informació de primera mà sobre el procés d'independència. El secretari d'Afers Exteriors i de la UE, Roger Albinyana; el secretari general del Diplocat, Albert Royo; i el delegat de la Generalitat a Londres, Josep Suárez, han comparegut en una sala del parlament, en una sessió a porta tancada, per explicar el camí que segueix Catalunya a membres de totes dues cambres: la 'Dáil' (cambra baixa) i el 'Seanad' (senat). Hi havia diputats pràcticament de tots els colors polítics. El qui va convidar la Generalitat a explicar el procés als diputats i senadors de la cambra fou el president de la comissió d'Afers Europeus del parlament irlandès, el laborista Dominic Hannigan. El Partit Laborista forma part de l'actual coalició de govern.

Answer: Oireachtas

Question: Com es diu el parlament irlandès?

Answer: Dominic Hannigan

Question: Qui va convidar a la Generalitat al parlament irlandès?

Answer: el camí que segueix Catalunya

Question: Què ha explicat la delegació de la Generalitat als parlamentaris i senadors?


L'ANC convoca una concentració d'urgència al parlament per defensar-ne la sobirania

Context: L'Assemblea Nacional Catalana (ANC) ha convocat una concentració d'urgència al Parlament de Catalunya avui a les 15.00, quan ha de començar el ple, per a defensar-ne la sobirania contra els intents d'impedir que el president de la Generalitat Quim Torra exerceixi com a diputat. Aquest matí, el secretari general del Parlament de Catalunya, Xavier Muro, ha enviat una carta als membres de la mesa, en què explica que pretén aplicar la resolució de la Junta Electoral espanyola (JEC) per inhabilitar el president Quim Torra com a diputat arran de la sentència del Tribunal Superior de Justícia de Catalunya (TSJC) sobre el cas de la pancarta. ⬛⬜ 📢 Convocatòria d'urgència! Tothom al Parlament: defensem la seva sobirania, la nostra sobirania. 🕒 15 h📍 Parlament de Catalunya#StandUpForCatalonia pic.twitter.com/maztgFQWyr — Assemblea Nacional Catalana (@assemblea) January 27, 2020

Answer: d'urgència

Question: Com és la concentració que ha convocat l'ANC?

Answer: Xavier Muro

Question: Com es diu el secretari general del Parlament de Catalunya?

Answer: als membres de la mesa

Question: A qui ha enviat una carta Muro?


El temporal causa retards i cancel·lacions a l'aeroport del Prat

Context: L'aeroport del Prat ha reobert el seu espai aeri cap a tres quarts de dues, després d'estar més de mitja hora totalment tancat per la pluja intensa. El control aeri ha començat a espaiar els aterratges i enlairaments poc abans de la una, però de seguida ha prohibit qualsevol moviment. Consulteu l'estat dels vols ací. Fins poc després de les dues de la tarda s'han desviat cinc vols pel cap baix. Un era de la companyia Easyjet, procedent de Basilea (Suïssa), que ha estat redirigit a Girona, i un altre era de Ryanair, procedent d'Hamburg (Alemanya), que ha estat desviat a Reus. A banda, Vueling ha cancel·lat almenys vuit vols: dos amb origen i destí a Sant Sebastià, els passatgers dels quals viatjaran en autobús; dos amb origen i destí a Maó, dos amb origen i destí a Eivissa, que han estat recol·locats en altres vols de la companyia; i dos amb origen i destí a París-Orly.

Answer: més de mitja hora

Question: Quant de temps ha estat tancat l'aeroport del Prat?

Answer: per la pluja intensa

Question: Per què ha romàs tancat l'aeroport del Prat més de mitja hora?

Answer: Basilea

Question: D'on provenia el vol de la companyia Easyjet?


La mesa del parlament engega el curs polític sense tractar de la suspensió dels diputats encausats pel Suprem

Context: Després de l'aturada de l'estiu, avui es reunirà la mesa del parlament i la junta de portaveus que va tancar el curs polític amb l'enfrontament entre Junts per Catalunya i Esquerra Republicana sobre la manera d'afrontar la suspensió dels diputats processats dictada pel jutge Llarena. Llavors JxCat va dir que hi havia un pacte per a eximir Carles Puigdemont de la suspensió i, doncs, no tancar la porta a cap futura investidura. Esquerra ho va negar taxativament i va acusar els seus socis de mentir. Tanmateix, l'ordre del dia de la reunió de la mesa no inclou cap punt sobre la suspensió de diputats. El president Torra va explicar a VilaWeb que, després de nombroses reunions, la crisi del parlament ja havia estat resolta. 'Encarem el curs amb un govern molt fort, amb un parlament molt fort i amb tots els actors polítics molt conscients de la cruïlla històrica en què ens trobem', va dir.

Answer: JxCat

Question: Quina formació política va expressar que hi havia un acord per eximir Carles Puigdemont de la suspensió?

Answer: Torra

Question: Qui va manifestar a VilaWeb que la crisi del parlament havia estat resolta?

Answer: 'Encarem el curs amb un govern molt fort, amb un parlament molt fort i amb tots els actors polítics molt conscients de la cruïlla històrica en què ens trobem'

Question: Quines paraules va manifestar Torra a VilaWeb?


Grècia demana a Alemanya que aculli directament els refugiats de Lesbos

Context: El primer ministre grec, Kyriakos Mitsotakis, ha instat les autoritats d'Alemanya a acceptar més refugiats directament de l'illa de Lesbos durant una entrevista concedida al diari alemany Bild am Sonntag. Quan li han demanat si Alemanya havia d'acollir més refugiats, ha respost: 'Sí. La idea és que una part dels procediments de sol·licitud d'asil es duguin a terme en tercers països (…). Hem de desenvolupar un pacte europeu d'asil i migració, tal com va prometre la Comissió Europea, i per fer-hi front necessitem un repartiment més equitatiu.'   Als camps de les illes gregues de la mar Egea els refugiats estan amuntegats. Segons el Ministeri grec de Protecció Civil, al voltant de 39.000 viuen en els camps de Lesbos, Quios, Samos, Leros i Cos, si bé els campaments només tenen capacitat per 7.500. De fet, l'Alt Comissari de les Nacions Unides per als Refugiats, Filippo Grandi, arran d'una visita a Lesbos, va descriure recentment la situació de catastròfica, mentre que la nova comissària europea d'Interior, Ylva Johansson, considera 'urgent' una reforma de la política d'asil de la UE.

Answer: amuntegats

Question: Com estan els refugiats als camps de les illes gregues?

Answer: 39.000

Question: Quants refugiats viuen en els camps de Lesbos, Quios, Samos, Leros i Cos?

Answer: una reforma de la política d'asil de la UE

Question: Què considera Ylva Johansson que és urgent?


El govern del Botànic avisa Sánchez que continuarà reivindicant una millora del finançament

Context: L'anunci del president del govern espanyol, Pedro Sánchez, que no hi haurà reforma del finançament autonòmic aquesta legislatura ha caigut com una galleda d'aigua freda en el govern, que ha fet de la reivindicació d'un finançament just un dels eixos de la legislatura. El president, Ximo Puig, diu que comprèn les dificultats que té Sánchez però està convençut que cercarà 'fórmules per a superar l'infrafinançament del País Valencià'. Per això ha demanat d'actuar de seguida en favor d'un canvi de model de finançament 'irrenunciable', perquè l'actual és esgotat del 2014 ençà. La vice-presidenta de la Generalitat, Mónica Oltra, ha estat més contundent i ha advertit que el govern continuaria reivindicant un nou model amb la mateixa insistència que amb l'executiu de Rajoy. 'No ha canviat res, demanarem a Sánchez el mateix que a Rajoy', ha insistit. Per ella, si es vol canviar el model cal voluntat política i prou: 'Hi ha temps de sobres', ha dit.

Answer: que no hi haurà reforma del finançament autonòmic

Question: Què ha anunciat el president del govern espanyol?

Answer: com una galleda d'aigua freda

Question: Com ha caigut aquest anunci al govern de Ximo Puig?

Answer: del 2014 ençà

Question: Des de quan està esgotat l'actual model de finançament?


València elegirà 16 diputats, un més que a les eleccions del 20-D

Context: La circumscripció de València tindrà a les eleccions del 26 de juny un total de 16 diputats, un més que no pas el 20 de desembre passat, mentre que la circumscripció de Lleó en tindrà un menys, i passarà de cinc a quatre. Ho estableix el decret de convocatòria de les eleccions que va signar ahir Felipe VI i que va ratificar el president del congrés espanyol, Patxi López. López van informar d'aquest canvi en el nombre de diputats que elegiran Lleó i València en una conferència de premsa després de rubricar el decret amb el rei d'Espanya al palau de la Zarzuela. La resta de circumscripcions tindrà el mateix nombre de diputats que el 20 de desembre. Madrid és la que en té més, 36, seguida de Barcelona, 31.

Answer: 16

Question: Quants diputats tindrà la circumscripció de València?

Answer: quatre

Question: Quants diputats tindrà la circumscripció de Lleó?

Answer: Madrid

Question: Quina circumscripció té més diputats?


Camps es desvincula de les decisions econòmiques de les campanyes del PP i apunta a Ricardo Costa

Context: L'ex-president de la Generalitat del PP al País Valencià, Francisco Camps, s'ha desvinculat aquest dimecres de les decisions econòmiques sobre les campanyes electorals autonòmiques i municipals del 2007 i generals del 2008, a judici a l'Audiència espanyola per un presumpte finançament irregular. Durant la seva declaració com a testimoni, Camps ha afirmat que no participava ni era informat sobre el cost, l'organització i el finançament dels actes. L'ex-president també ha assenyalat que la tasca del secretari general del partit, Ricardo Costa, era la gestió del dia a dia de la formació, també econòmica. En ser preguntat sobre la declaració judicial de Costa en què ha assegurat que va informar el PP estatal de les presumptes irregularitats en el finançament de les campanyes l'expresident valencià ha dit que no va ser informat sobre això. Al llarg de la seva declaració, Camps ha insistit diverses vegades en què Costa duia la vida econòmica del partit i que tothom confiava en ell per a la gestió diària. En aquest sentit, ha manifestat que quan es varen filtrar les presumptes irregularitats sobre les campanyes dels populars va demanar a Ricardo Costa informació i que aquest li va assegurar que era tot correcte.

Answer: Ricardo Costa

Question: Qui ha dit Camps que tenia tota la responsabilitat econòmica?

Answer: que era tot correcte

Question: Què li va assegurar Costa a Camps?

Answer: econòmiques

Question: De quines decisions s'ha desvinculat Camps?


La Universitat d'Alacant participa en un projecte espacial per a desviar asteroides perillosos

Context: La Universitat d'Alacant (UA) participa en un projecte de l'Agència Espacial Europea (ESA) i la NASA per determinar si la tecnologia actual seria capaç de desviar un asteroide amb possibilitat de xocar contra la Terra. El grup de Ciències Planetàries, que forma part del grup de recerca en Astronomia i Astrofísica de la UA, és un dels implicats en el projecte Hera de l'Agència Espacial Europea (ESA). Hera s'enquadra en l'àmbit de la col·laboració AIDA (Asteroid Impact and Deflection Assessment) amb la NASA i té com a objectiu l'estudi d'un peculiar sistema doble d'asteroides, 65803 Didymos, i, a més, comprendre els efectes que tindrà la col·lisió de la sonda DART (NASA) sobre el més petit dels dos asteroides, ha informat la UA. Es tracta d'una missió de demostració, en què a més de comprovar la tecnologia capaç de desviar un asteroide, determinarà com d'eficient és el resultat, és a dir, si les coses que passaran en l'asteroide són les previstes. El repte d'Hera serà mesurar la massa, cohesió interna i òrbita desviada. Les seves dades permetran validar o perfeccionar els models numèrics, deixant a punt la tècnica per si mai fos necessària.

Answer: si la tecnologia actual seria capaç de desviar un asteroide amb possibilitat de xocar contra la Terra

Question: Què es vol saber en el projecte que duen a terme l'Agència Espacial Europea i la NASA?

Answer: grup de recerca en Astronomia i Astrofísica de la UA

Question: A quin grup pertany Ciències Planetàries?

Answer: la massa, cohesió interna i òrbita desviada

Question: Què ha de determinar Hera?


Un autobús del servei de transport públic s'estavella contra una botiga a Londres

Context: Un autobús de la línia 77 del servei de transport públic de Londres s'ha estavellat aquest dijous contra una botiga en Wandsworth, en un incident que, pel que sembla, seria un accident de trànsit, segons han informat els serveis d'emergència de la capital britànica. La Policia Metropolitana ha informat en un comunicat que el succés ha tingut lloc al voltant de les 7.00 (hora local), per raons que encara es desconeixen. Sis passatgers han resultat ferits i han hagut de ser atesos en el lloc, mentre que el conductor ha estat traslladat a un hospital. El Departament de Bombers ha indicat que en aquests moments hi ha dues persones atrapades a l'interior del vehicle, de dos pisos. El trànsit ha quedat tallat en aquesta zona del sud-oest de Londres, d'acord amb els mitjans de comunicació britànics.

Answer: contra una botiga

Question: Contra què s'ha estavellat un autobús de la línia 77?

Answer: Sis

Question: Quants passatgers han resultat ferits en estavellar-se l'autobús de la línia 77 contra una botiga?

Answer: a un hospital

Question: On han dut al conductor de l'autobús que s'ha estavellat?


Òmnium demana al govern espanyol que compleixi els dictàmens internacionals

Context: Òmnium Cultural ha exigit avui l'alliberament immediat dels presos polítics, el retorn dels exiliats i l'anul·lació de la sentència contra el procés. En una declaració, l'entitat ha afirmat que el darrer posicionament d'Amnistia Internacional posa en evidència que l'empresonament no està justificat i ha acusat l'estat espanyol de retorçar les institucions per silenciar i anul·lar 'un moviment pacífic, democràtic i legítim'. Òmnium ha constatat que és incomprensible la configuració d'un govern progressista a l'estat espanyol que incompleixi els dictàmens dels organismes més rellevants del món en matèria de drets humans. De fet, l'entitat ha emplaçat l'estat espanyol a complir una cinquantena de posicionaments respecte del Primer d'Octubre com el Grup de Treball de Detencions Arbitràries de Nacions Unides, l'Alt Comissionat de Nacions Unides pels Drets Humans, Pen Internacional o International Trial Watch. Amnistia Internacional s'adreça a Espanya perquè alliberi Sànchez i Cuixart En aquest sentit, han considerat que l'estat espanyol 'no té cap més opció' que actuar i que ara se li fa 'més difícil seguir mirant cap a una altra banda'. 'Ha de tenir conseqüències polítiques directes i ha d'afectar la configuració del futur govern espanyol, que s'autoanomena progressista', han assenyalat.

Answer: l'alliberament immediat dels presos polítics, el retorn dels exiliats i l'anul·lació de la sentència contra el procés

Question: Què demana Òmnium Cultural?

Answer: progressista

Question: Com s'autoanomena el govern espanyol?

Answer: perquè alliberi Sànchez i Cuixart

Question: Per què es dirigeix Amnistia Internacional a Espanya?


Kossove farà eleccions avançades el 8 de setembre després de la dimissió del primer ministre

Context: Kossove farà eleccions avançades el 8 de setembre, després que el primer ministre, Ramush Haradinaj, dimitís la setmana passada després de rebre una citació de les cambres i la fiscalia que investiguen des de La Haia els crims comesos durant i després de la guerra (1998-1999). Segons fonts de la presidència kossovar citades per la cadena de televisió pública, RTK 1, la data ha estat escollida pel president, Hashim Thaci, seguint la constitució. Haradinaj, ex-dirigent de l'Exèrcit d'Alliberament de Kossove (UÇK), va afirmar després de la seva dimissió que 'no és una dimissió fàcil' i va argumentar que no pot ser primer ministre i sospitós al mateix temps. 'Ha estat un honor servir el meu Estat', ha declarat. Thaci va respondre poc després per anunciar que emprendria una ronda de contactes amb els caps dels partits polítics per decidir si es forma un nou govern o es convoquen eleccions avançades. Així mateix, ha aprofitat per criticar la citació a Haradinaj.

Answer: Ramush Haradinaj

Question: Qui ha deixat el càrrec de primer ministre?

Answer: 8 de setembre

Question: Quin dia es celebraran les eleccions avançades?

Answer: Exèrcit d'Alliberament de Kossove

Question: De quin exèrcit fou dirigent Haradinaj?


El congrés espanyol es gasta 21 milions d'euros en viatges durant la legislatura

Context: El congrés espanyol ha gastat 17,6 milions d'euros en desplaçaments de diputats dins de l'estat espanyol en la legislatura que està a punt d'acabar, el que suposa una mitjana de 50.287 euros per diputat en aquests gairebé tres anys. En concret, entre juliol de 2016 i el 31 de març d'enguany, quan les corts espanyoles portaven ja gairebé un mes dissoltes, la cambra havia facturat 17.600.610,1 euros en viatges dels diputats dins de l'estat per al desenvolupament de la seva activitat tan parlamentària com estrictament política. Aquesta quantitat inclou bitllets d'avió, tren i autobús, així com indemnització per quilometratge en vehicle privat, a més de les despeses de gestió, cancel·lacions, canvis i bitllets emesos pendents d'utilització. La majoria, a les seves circumscripcions En total, en aquest període es van destinar 8,20 milions a sufragar els viatges a les circumscripcions, 1.010.000 a l'assistència a actes polítics i 4.406,51 euros a activitats oficials. A aquestes xifres cal sumar els 3.720.000 d'euros que porta gastats el congrés espanyol en els més de tres-cents viatges internacionals que els parlamentaris han fet d'ençà del començament de la legislatura fins al passat mes de desembre. En total, sumant les dues xifres, la despesa ascendeix a 21,3 milions, als que encara caldrà afegir el cost dels desplaçaments a l'estranger realitzats entre gener d'aquest any i el començament de la tretzena legislatura.

Answer: 21,3 milions

Question: Quant s'ha gastat el congrés en total en desplaçaments de diputats?

Answer: 50.287 euros

Question: Quina es la mitjana del cost dels desplaçaments de cada diputat?

Answer: més de tres-cents

Question: Quants viatges internacionals han fet els diputats?


Sortegem entre els subscriptors entrades de la Fira Trapezi de Reus

Context: Sortegem, entre els subscriptors de VilaWeb, quatre entrades dobles per als següents espectacles i sessions:   2 entrades dobles YeORBAYU – Cia Vaques Diumenge 15 de maig, 17:00h Teatre Bravium http://www.trapezi.cat/companyies/cia-vaques/ 2 entrades dobles InTarsi – Companyia de Circ “eia” Diumenge 15 de maig, 12:00h Teatre Bartrina http://www.trapezi.cat/companyies/companyia-de-circ-eia/ Els subscriptors interessats a participar haureu d'enviar un correu a publicitat@vilaweb.cat abans del dilluns 9 de maig a les dotze de la nit. Si voleu optar de manera específica a les entrades d'un dels dos espectacles caldrà que ens en feu esment. Ens posarem en contacte amb els guanyadors el dimarts 10 de maig.

Answer: subscriptors de VilaWeb

Question: Qui participa en el sorteig?

Answer: enviar un correu

Question: Què ha de fer el subscriptor que vulgui participar en el sorteig?

Answer: dimarts 10 de maig

Question: Qui dia es posaran en contacte amb els guanyadors?


El Tribunal de Comptes descarta irregularitats comptables en els grups municipals de Cs

Context: El Tribunal de Comptes ha descartat irregularitats als comptes dels grups municipals de Ciutadans (Cs). Al febrer, el PP havia portat aquests números davant de l'òrgan fiscalitzador després que al desembre un informe del mateix tribunal hagués informat desfavorablement sobre els números de la formació d'Albert Rivera (exercici 2014). En aquell moment, l'informe del Tribunal de Comptes veia nombroses deficiències en els seus comptes però que no entrava a analitzar l'activitat econòmica-financera dels grups polítics de 574 entitats locals. Després d'aquesta informació, el PP va demanar a l'òrgan fiscalitzador que analitzés les dades dels grups municipals. Ara, segons avança 'Eldiario.es' i ha confirmat l'ACN, el Tribunal de Comptes avala els números de Cs i descarta irregularitats.

Answer: El Tribunal de Comptes

Question: Qui ha recusat que al comptes dels grups municipals de Ciutadans hi hagueren irregularitats?

Answer: els números de Cs

Question: Què avala el Tribunal de Comptes?

Answer: Al febrer

Question: Quan va presentar el PP els comptes dels grups municipals de Ciutadans a l'òrgan fiscalitzador?


Com volar a Castelló per 283 euros o la transparència de Pedro Sánchez

Context: TEMA DEL DIA Classificat. El cost del viatge de Pedro Sánchez a Castelló el 20 de juliol proppassat per a entrevistar-se amb el president Ximo Puig i la batllessa Amparo Marco va ser de 283 euros. Bé, aquestes són les despeses del departament de protocol de la Moncloa que va fer una previsió els dies abans del desplaçament. El cost total del desplaçament que va fer amb l'avió oficial Falcón no el sabrem perquè és informació classificada. El govern espanyol no té cap obligació de facilitar el cost dels viatges del seu president ni les despeses dels seus col·laboradors, ni tan sols quan, aprofitant la visita a la capital de la Plana, treu el cap al Festival Internacional de Benicàssim (FIB) per veure The Killers, un dels grups preferits del president Sánchez. El PP intenta fer polèmica amb aquest desplaçament, tot i que sap perfectament que els viatges dels presidents espanyols són matèria classificada, no ara, sinó de sempre.

Answer: 283 euros

Question: Quina despesa va suposar per part del departament de protocol el viatge de Pedro Sánchez a Castelló?

Answer: 20 de juliol

Question: Quan va viatjar Pedro Sánchez a Castelló?

Answer: The Killers

Question: Quin grup musical va actuar al Festival Internacional de Benicàssim?


La presentadora de La Sexta perd els estreps quan Míriam Nogueras vincula Ferreras i Villarejo

Context: La presentadora del programa 'Más vale tarde' de La Sexta, Mamen Mendizábal, ha perdut els estreps avui al vespre mentre entrevistava la diputada de Junts per Catalunya Míriam Nogueras, en una connexió en directe amb la presó dels Lledoners. Nogueras li ha recordat les informacions aparegudes en alguns mitjans de comunicació sobre la connexió del presentador de 'Al rojo vivo', Antonio García Ferreras, amb l'ex-comissari Villarejo. Mendizábal li deia amb un to ofensiu a Nogueras si 'l'empresonament dels CDR és una bola enorme que s'han inventat el jutge, la Guàrdia Civil… Tot és mentida, o què?' —Nogueras: Mira, Mamen, per començar està sota secret de sumari; i segon, oi que seria injust que jo a vosaltres, a La Sexta, us digués que sou la televisió de les clavegueres de l'estat perquè un col·laborador seu, el senyor Ferreras, segons alguns mitjans de comunicació, es veu i dina amb el senyor Villarejo? Doncs mirem tots la directiva europea 2016/343, que hi ha una cosa que es diu presumpció d'innocència i crec que tots hauríem de ser una mica més responsables quan parlem d'això. —Mendizábal: Jo crec que, vaja, aquí ha tingut una relliscada brutal perquè que unes persones manipulin explosius, que hagin estat detingudes, que hagin posat en perill la seguretat dels ciutadans catalans amb aquesta manipulació d'explosius, no pot ser comparat amb un dinar que fem els periodistes i que no delinquim en absolut per haver-nos reunit amb ningú. —Nogueras: Vostè afirma que aquí hi ha gent que juga amb explosius quan el cas està sota secret de sumari i fa molts dies que sentim això.

Answer: Más vale tarde

Question: Quin programa presenta Mamen Mendizábal?

Answer: Antonio García Ferreras

Question: A quin presentador relacionen amb Villarejo?

Answer: presumpció d'innocència

Question: Què diu que hi ha la directiva europea 2016/343?


Merkel veu com s'enfonsen els seus dos socis de govern a Baviera

Context: La CSU, el partit conservador i aliat clau d'Angela Merkel, va rebre ahir un cop electoral molt dur a les eleccions bavareses, que afebleix encara més el govern de la cancellera alemanya. Els socialistes de l'SPD, els altres aliats en el govern de Berlín encara han rebut un sotrac més fort, perquè han perdut gairebé la meitat dels vots. La Unió Social-Cristiana, el 'partit germà' bavarès de la CDU, que domina el land d'ençà dels anys cinquanta, perd una dotzena de punts en comparació amb el 2013, quan va renovar la majoria absoluta, i es trobarà obligat a cercar, per primera vegada, una aliança per governar el territori, un dels més rics d'Alemanya. La CSU ha aconseguit 85 diputats i n'ha perduts 16. I l'SPD n'ha obtinguts 22 i n'ha perduts 20. Entre els dos partits de la coalició de govern de Berlín, doncs, han perdut 36 diputats.

Answer: gairebé la meitat

Question: Quants vots ha perdut l'SPD?

Answer: una aliança

Question: Què haurà de buscar la Unió Social-Cristiana per poder governar el territori?

Answer: 85

Question: Quants diputats ha aconseguit la CSU?


Un dels dirigents del partit d'ultradreta Alternativa per Alemanya diu que s'identifica amb partits com Cs i Vox

Context: El cap parlamentari d'Alternativa per Alemanya (AfD) al senat de Berlín, Frank-Christian Hansel, ha assegurat que en l'àmbit europeu la formació ultra s'identifica amb els partits que anomena del 'nou centre polític', un corrent que l'AfD relaciona amb Ciutadans. En declaracions a TV3, Hansel s'ha mostrat proper a Ciutadans perquè és un moviment 'nou', 'pragmàtic' i 'burgès'. Tot i això, aquest dirigent d'Alternativa per Alemanya, ha admès que recentment també s'identifiquen a l'estat espanyol amb el partit d'extrema dreta Vox.

Answer: amb els partits que anomena del 'nou centre polític'

Question: Amb què s'identifica la formació ultra en l'àmbit europeu segons Frank-Christian Hansel?

Answer: TV3

Question: En quin mitja de comunicació ha fet declaracions Hansel?

Answer: a Ciutadans

Question: A qui ha estat proper Hansel en TV3?


La CUP proposa que les eleccions catalanes vinents s'interpretin com una DUI si guanya l'independentisme

Context: La CUP proposa de convertir les eleccions vinents en una declaració unilateral d'independència (DUI), en cas que guanyin les formacions independentistes. Avui la CUP ha fet pública la proposta de procés constituent, que preveu unes eleccions plebiscitàries i constituents d'aquí a setze mesos. 'Si guanyen els partits independentistes, el parlament es transformarà en Assemblea Constituent', diu el document, presentat a la seu nacional. El procés constituent hauria començat molt abans de els eleccions, amb la creació d'un Fòrum Social Constituent, que agruparia les entitats de la societat civil i debatria sobre els set punts principals de la futura constitució. La CUP pretén que les propostes d'aquest fòrum se sotmetin a un referèndum múltiple perquè la ciutadania hi prengui posició abans de les eleccions constituents. El Fòrum Social Constituent faria dues propostes sobre cadascun dels set temes a debat.

Answer: en una declaració unilateral d'independència

Question: En què vol convertir la CUP les properes eleccions en cas que guanyin les formacions independentistes?

Answer: Assemblea Constituent

Question: En què es transformarà el parlament si guanyen els independentistes?

Answer: a la seu nacional

Question: On han presentat el document?


Sánchez es compromet amb ERC a una taula de negociació cenyida a la constitució

Context: Amb un to del tot diferent al del debat d'investidura fallit de l'estiu passat, el candidat del PSOE, Pedro Sánchez, n'ha volgut exhibir un de conciliador i amb voluntat de diàleg amb l'independentisme català. Del 'problema de convivència' al 'conflicte polític', i a la disposició de parlar d'autodeterminació tot i mantenir-hi, això sí, una oposició frontal. Així ha volgut encaminar la seva investidura, que serà possible mercès a l'acord amb ERC, que manté la disposició de fer-lo president en la segona ronda de votació del debat, dimarts, malgrat l'ofensiva de la Junta Electoral espanyola contra el president Quim Torra i Oriol Junqueras. I malgrat el fet que Sánchez hagi afegit en aquesta primera sessió del debat la referència al respecte per l'ordre constitucional que el text de l'acord entre tots dos partits havia esquivat. Sánchez ha situat durant el seu discurs d'investidura la resolució del 'conflicte polític' entre Catalunya i Espanya com una de les línies fonamentals de l'actuació del seu executiu, que pretendrà, ha dit, de 'recomençar' a partir del punt en què va començar el greuge i 'reprendre la sendera de la política deixant enrere la judicialització del conflicte'. 'Tots sabem que cal un diàleg que ha de partir del reconeixement de l'altre i de les seves raons', ha dit, i que aquest diàleg ha de ser 'dins la llei', però 'amb la llei no n'hi ha prou'.

Answer: ERC

Question: Gràcies a qui serà possible la investidura de Pedro Sánchez?

Answer: la judicialització del conflicte

Question: Què vol deixar enrere el nou govern?

Answer: del reconeixement de l'altre i de les seves raons

Question: D'on diu Sánchez que ha de partir el diàleg?


Cinquanta-set persones sense llar han perdut la vida enguany a Barcelona

Context: Almenys cinquanta-set persones sense llar han mort enguany a Barcelona. Aquest vespre, la fundació Arrels i altres entitats socials han fet un senzill i emotiu acte al barri del Raval per a recordar-les. S'ha llegit un manifest-carta dirigit a la ciutat de Barcelona. EL text explica que els sense llar veuen vulnerats la majoria dels seus drets, com tenir una casa, tenir intimitat i higiene, sentir-se segur o ser atès mèdicament, perquè no totes les persones que viuen al carrer poder anar al metge més enllà de les urgències, i moltes no han rebut l'atenció que necessitaven tot i estar molt malaltes. 'Sabies que quan mor una persona que ha viscut al carrer no sol haver una làpida ni molta gent que l'acompanyi?', es pregunta a la carta. 'Totes aquestes persones tenen dret a tenir una llar on sentir-se segures, on no passar fred i poder recuperar-se quan estan malaltes.

Answer: Almenys cinquanta-set

Question: Quantes persones sense llar han mort durant el present any a Barcelona?

Answer: al barri del Raval

Question: On s'ha realitzat un acte en memòria de les persones sense llar que han mort a Barcelona?

Answer: senzill i emotiu

Question: Com ha estat l'acte en memòria de les persones sense llar que han mort a Barcelona?


El TC refusa el recurs contra la decisió d'impedir que Turull assistís al parlament per a ser investit

Context: El ple del Tribunal Constitucional (TC) ha refusat per unanimitat el recurs presentat per Carles Puigdemont, Jordi Sànchez, Jordi Turull, Josep Rull i trenta diputats més del parlament contra la decisió del Tribunal Suprem que va impedir que Turull assistís al parlament per a ser investit president de la Generalitat. El TC no ha admès el recurs d'empara contra la interlocutòria del 23 de març del 2018 que va acordar la presó provisional de Turull, quan ja havia començat el debat d'investidura, perquè considera que no van esgotar la via judicial abans de recórrer al Constitucional. El ponent, Antonio Narváez, destaca que els demandants no van denunciar la vulneració de drets al magistrat instructor Pablo Llarena ni tampoc a la sala de recursos del Suprem. Admetre el recurs 'suposaria arbitrar per a ells una via privilegiada d'accés al recurs d'empara', diu la sentència. Això impedeix al TC 'examinar el fons del recurs interposat' en el qual van denunciar la vulneració del dret de participació política de Turull.

Answer: el recurs d'empara contra la interlocutòria del 23 de març del 2018

Question: Què no ha admès el Tribunal Constitucional?

Answer: la presó provisional de Turull

Question: Què es va acordar en la interlocutòria del 23 de març del 2018?

Answer: per unanimitat

Question: Com ha refusat el ple del Tribunal Constitucional el recurs presentat per Carles Puigdemont?


Com s'han fet els processos constituents al món? Exemples per a l'independentisme

Context: Les constitucions d'arreu del món solen ser redactades exclusivament per un reduït grup de polítics que s'encarrega d'elaborar el projecte de constitució. Tot seguit, aquest projecte és discutit al parlament i el procés acaba, com a molt, amb un referèndum perquè els ciutadans votin si l'accepten o el rebutgen. O tot o res. A Catalunya, la proposta d'acord de JxCat i ERC a la CUP per a la investidura recull un procés constituent sota la premissa que els ciutadans siguin protagonistes no només de l'aprovació del text sinó també de la redacció. Aquest procés ja formava part de les conclusions de la comissió d'estudi del 2016, arran de la impossibilitat de trobar marge d'acció per al reconeixement del dret de decidir dins del marc jurídic constitucional i legal espanyol. El procediment no és pas únic al món, i es poden veure diverses experiències en què els ciutadans tenen un paper central en la redacció de la carta magna.

Answer: un reduït grup de polítics

Question: Qui redacta les constitucions?

Answer: si l'accepten o el rebutgen

Question: Què han de decidir els ciutadans en un referèndum?

Answer: no només de l'aprovació del text sinó també de la redacció

Question: De què fa protagonistes als ciutadans el procés constituent proposat?


Oltra proposa una llei valenciana de canvi climàtic, sostenibilitat i economia circular

Context: La vice-presidenta del Consell i candidata de Compromís a la presidència de la Generalitat, Mónica Oltra, ha proposat avui la redacció d'una llei valenciana de canvi climàtic, sostenibilitat i economia circular perquè l'amenaça es converteixi en una 'oportunitat' i creí 'un futur' per a les generacions esdevenidores. 'El pla integral de residus ha de servir com eixa estratègia a llarg termini perquè els residus no siguen un problema sinó que el seu reciclatge i reutilització siga una font de creació d'ocupació i economia local', ha mantingut Oltra abans de participar en un acte de campanya electoral a Villena (Alt Vinalopó). Ha afirmat que el País Valencià té el repte d'adaptar-se al canvi climàtic perquè 'serà el que més patisca els efectes' en ser 'un dels més amenaçats de la conca mediterrània'. Així, ha sostingut que l'amenaça afecta el clima i la vida que 'no va ser igual' ja que tindrà 'efectes importants econòmics'. 'Des de Compromís diem que la lluita contra el canvi climàtic i l'adaptació al mateix pot ser una oportunitat d'un canvi econòmic que genere llocs de treball', així com a 'la manera que produïm' i a la manera en què consumim. I en aquest sentit, Oltra ha parlat de la transformació ecològica de l'economia en tots els seus sectors perquè 'no pot ser que el nostre model es base en la precarització de salari, condicions de treball indignes i que hi haja persones que malgrat tindre treball no arribe a fi de mes'.

Answer: Mónica Oltra

Question: Com es diu la candidata de Compromís a la Generalitat?

Answer: una font de creació d'ocupació i economia

Question: Què vol Oltra que sigui el reciclatge en comptes d'un problema?

Answer: el clima i la vida

Question: Què diu Oltra que afectarà el canvi climàtic?


L'agressivitat de Felipe VI amb Catalunya desconcerta la premsa internacional

Context: Els diaris més influents del món demanaven ahir en els editorials una solució negociada en el conflicte entre Catalunya i Espanya. Apel·laven al diàleg, i, bo i deplorant la declaració d'independència i negant la validesa del referèndum, proposaven solucions per a Catalunya, com ara 'més autogovern' o l'acord per a un referèndum pactat. Per això, quan al vespre van veure el discurs de Felipe VI, que derruïa qualsevol possibilitat de diàleg i adobava el camí per a la intervenció de Catalunya, van quedar sorpresos. Avui reflecteix aquesta estranyesa, la premsa internacional. Per exemple, al Financial Times (vegeu l'editorial d'ahir), el seu editor, Lionel Barber, ha piulat: 'Espanya necessita mediació internacional, no la intervenció de la monarquia, que sembla un últim llançament equivocat de daus a Catalunya'. Spain needs international mediation – not monarchy intervention which looks like a mistaken last throw of the dice on Catalonia https://t.co/pwMRwlNKRc — Lionel Barber (@lionelbarber) October 4, 2017  Barber enllaça a un altre piulet, escrit pel periodista del diari Paul Mason, que qualifica el discurs de Felipe VI de 'kamikaze'.

Answer: 'més autogovern' o l'acord per a un referèndum pactat

Question: Quines són les solucions per a Catalunya que proposaven els diaris més influents del món?

Answer: una solució negociada en el conflicte entre Catalunya i Espanya

Question: Què demanaren els diaris més influents del món en els editorials d'ahir?

Answer: qualsevol possibilitat de diàleg

Question: Què tirava avall el discurs de Felipe VI?


Sis membres de la NASA es tanquen durant un any per a simular la vida a Mart

Context: Avui a la matinada sis membres de la NASA han entrat en una cúpula construïda al costat d'un volcà inactiu de Hawaii, on s'estaran durant un any per a simular la vida a Mart. L'experiència d'aïllament forma part, justament, dels preparatius de l'agència espacial nord-americana per a enviar missions tripulades al planeta vermell. Dins l'estructura, d'onze metres de diàmetre i sis d'alçada, hi han entrat un francès, un alemany i quatre nord-americans. A banda la llargada de l'experiment, els sis membres de l'equip hauran de conviure pràcticament sense intimitat, sense aire de l'exterior ni aliments frescs. I quan facin sortides per la falda del volcà Mauna Loa, hauran de posar-se vestits d'astronauta. Cal recordar que les missions a l'Estació Espacial Internacional solen durar sis mesos i la NASA fins ara havia fet una prova de les mateixes característiques de vuit mesos.

Answer: un any

Question: Quant temps s'estaran dins la cúpula els membres de la NASA?

Answer: la vida a Mart

Question: Què es simula dins la cúpula?

Answer: al planeta vermell

Question: On vol enviar missions tripulades la NASA?


Les Falles fan un pas més per ser reconegudes Patrimoni Immaterial de la UNESCO

Context: La secretaria de la UNESCO ha anunciat que les Falles de València entren a formar part de la Llista Representativa del Patrimoni Immaterial de la Humanitat, ja que compleix 'satisfactòriament' els cinc criteris requerits. Aquesta candidatura, proposta pel Consell de Patrimoni Històric espanyol, es decidirà en la pròxima reunió del Comitè Intergovernamental per a la Salvaguarda de Patrimoni Cultural Immaterial que tindrà lloc del 28 de novembre al 2 de desembre a Addis Abeba (Etiòpia). En primer lloc, aquesta nominació satisfà criteris com la seva compatibilitat amb els drets humans, l'obertura a 'qualsevol grup social', de qualsevol edat, professió, classe social i dimensió cultural, i permet 'una representació i participació de les dones en la planificació i la realització cada cop més gran', tal com indica el projecte de decisió. Alhora, suggereix que formar part d'aquesta llista permetria cridar l'atenció sobre altres festivals del foc nacional i internacional i les seves respectives comunitats de la regió mediterrània, i 'milloraria la reflexió col·lectiva i la comprensió social, tant a Espanya com l'estranger'. A més, afegeix que les Falles de València destaquen per la creativitat en les arts i oficis i la seva salvaguarda permet la continuïtat de moltes habilitats, i alhora l'ús de tints satírics, poemes i altres formes de literatura també poden ser vistos com 'una important font d'inspiració perquè el patrimoni cultural immaterial sigui rellevant en el món contemporani'. D'altra banda, la UNESCO destaca també en el seu informe la 'transmissió intergeneracional activa' i les comissions falleres, que asseguren la 'viabilitat' d'aquesta festivitat; així com la participació activa de les comunitats, ajuntaments i universitats.

Answer: Consell de Patrimoni Històric espanyol

Question: Qui va proposar la candidatura de les Falles?

Answer: Llista Representativa del Patrimoni Immaterial de la Humanitat

Question: A quina llista han entrat a formar part les Falles de València?

Answer: comunitats, ajuntaments i universitats

Question: Qui participa activament en les Falles?


Trump atribueix les massacres amb armes de foc a malalties mentals i demana més institucions sanitàries

Context: El president dels Estats Units, Donald Trump, ha tornat a relacionar les matances amb armes de foc amb la salut mental. En una compareixença pública, ha dit que està d'acord amb fer revisions profundes d'antecedents als compradors d'armes, però ha recalcat que els responsables de les massacres recents amb armes de foc són malalts mentals i que el país hauria de crear més institucions de salut mental. Així mateix, ha assenyalat que ha estat parlant amb el líder de la majoria del Senat dels Estats Units, Mitch McConnell, i molts altres republicans sobre el problema de la violència amb armes i 'ells no volen que gent boja, gent perillosa, gent realment dolenta tingui armes'. El president es troba sota pressió per frenar la violència amb armes de foc després de les massacres en les quals han mort desenes de persones aquest mes als estats de Texas i Ohio. Trump ha fet els seus comentaris a l'inici d'un viatge des de Nova Jersey a Nou Hampshire per participar en un míting de campanya. 'Estem veient la situació de les armes en el seu conjunt', ha recalcat Trump en ser preguntat si està pressionant els republicans perquè aprovin verificacions d'antecedents més rigoroses per als compradors d'armes.

Answer: amb la salut mental

Question: Amb què vincula Trump les matances amb armes de foc?

Answer: desenes

Question: Quantes persones han mort aquest mes per matances amb armes de foc als estats de Texas i Ohio?

Answer: per participar en un míting de campanya

Question: Per què ha anat Trump a Nou Hampshire?


El TSJC processa Jové i Salvadó per l'1-O i els demana una fiança milionària

Context: El Tribunal Superior de Justícia de Catalunya ha tancat la investigació contra Josep Maria Jové i Lluís Salvadó per l'organització del referèndum del Primer d'Octubre i els ha processat pels delictes de desobediència, prevaricació, malversació i revelació de secrets. El tribunal els cita a declarar l'11 de març i els ha imposat fiances milionàries: de 2.889.000 euros, en el cas de Jové, i de 1.635.000, en el cas de Salvadó. A més, ordena que es presentin mensualment al jutjat, la retirada de passaport i els prohibeix de sortir del país. El jutjat d'instrucció 13 de Barcelona, que ha processat una trentena de persones, la majoria alts càrrecs del govern, va enviar al TSJC la causa de Jové i Salvadó, perquè són diputats i, per tant, aforats. Podeu consultar ací la interlocutòria de processament:

Answer: contra Josep Maria Jové i Lluís Salvadó

Question: Quina investigació ha tancat el Tribunal Superior de Justícia de Catalunya?

Answer: per l'organització del referèndum del Primer d'Octubre

Question: Per què els van investigar?

Answer: milionàries

Question: Com són les fiances que els han imposat?


L'AMI i l'ACM demanen que els ajuntaments refusin l'aplicació del 155

Context: L'Associació de Municipis per la Independència (AMI) i l'Associació Catalana de Municipis i Comarques (ACM) promouen una moció de rebuig a l'aplicació de l'article 155 de la constitució espanyola amb l'objectiu que sigui aprovada als consistoris de tot el país. Proposen que es facin plens municipals extraordinaris els dies 23, 24 o 25 d'octubre, abans no s'aprovi el 155 al senat espanyol. La moció vol que es faci visible el rebuig total a l'aplicació de l'article i el ple suport al govern i a les institucions de Catalunya, 'ara amenaçades per aquest acord entre el PP, PSC i Cs per a la suspensió de l'autonomia de Catalunya'. I afegeix: 'Davant d'un problema polític, l'única resposta de l'estat espanyol ha estat només la repressió i en la retallada de drets'. En l'exposició de motius, el text diu: '38 anys després de recuperar l'autonomia catalana amb l'aprovació de l'estatut, després de les llargues dècades de dictadura franquista, són ara tres partits polítics en el marc democràtic els qui volen tornar a sotmetre Catalunya a aquella situació d'anul·lació política.' Considera que l'aplicació d'aquestes mesures  liquida, de facto, l'autonomia catalana. Els acords proposats van en la línia d'adherir-se a la nova legalitat catalana.

Answer: L'Associació de Municipis per la Independència (AMI) i l'Associació Catalana de Municipis i Comarques (ACM)

Question: Quines associacions impulsen la moció de rebuig a l'aplicació de l'article 155 de la constitució espanyola?

Answer: 23, 24 o 25 d'octubre

Question: Quins dies es proposen per a la realització dels plens municipals extraordinaris?

Answer: l'aprovació de l'estatut

Question: Quin fet marcà la recuperació de l'autonomia catalana?


Rajoy aprofita la filtració d'El País per criticar durament Puigdemont

Context: El president del govern espanyol, Mariano Rajoy, després del comitè executiu del PP, ha fet una conferència de premsa. És un fet poc habitual, poques hores abans de la conferència que farà aquesta tarda el president català a Madrid, amb l'última oferta per a pactar el referèndum amb l'estat espanyol. Rajoy ha aprofitat la filtració d'El País sobre el suposat esborrany de la llei de transitorietat jurídica per criticar el govern català: 'Pretenen fer una ruptura en tota regla d'Espanya en 24 hores', ha dit. Segons ell, la llei de transitorietat és antidemocràtica i un 'disbarat jurídic, polític i social'. Recordem que el govern de Catalunya ha desmentit el contingut d'aquesta filtració. Tanmateix, les paraules de Rajoy sobre aquesta notícia, que demostren la bona sintonia entre El País i l'executiu espanyol, han suscitat poc interès: no hi ha hagut cap periodista que li'n fes preguntes.

Answer: transitorietat jurídica

Question: De quina llei s'ha filtrat l'esborrany a El País?

Answer: el contingut

Question: Què ha desmentit el govern de Catalunya de la filtració?

Answer: cap

Question: Quants periodistes han fet preguntes a Rajoy a la roda de premsa?


Rita Barberá cobrarà 2.300 euros més cada mes al grup mixt

Context: Rita Barberá guanyarà 2.300 euros més cada mes quan passi a formar part del grup mixt del senat espanyol. Aquest augment serà conseqüència del repartiment proporcional de l'assignació per al funcionament del grup. Tots els grups del senat reben una subvenció mensual per a despeses de funcionament, segons el nombre de parlamentaris del grup. Sumant aquesta quantitat al sou que ja tenia, cobrarà gairebé 7.000 euros mensuals. Aquest nou ingrés s'afegirà als 4.635 euros que ja cobra: 2.813,91 de sou base i 1.822 d'indemnització pel fet de ser senadora de fora de Madrid, una indemnització que per als madrilenys és de 869 euros. El grup mixt és format per setze senadors i rep una subvenció de 39.400 euros mensuals.

Answer: 2.300 euros més cada mes

Question: En quant augmentarà el salari de Rita quan formi part del grup mixt del senat espanyol?

Answer: per a despeses de funcionament

Question: Per a què reben els grups del senat una subvenció mensual?

Answer: setze

Question: Quants senadors formen el grup mixt?


Arxiven el cas contra Albert Donaire, coordinador de Mossos per la República

Context: El jutjat d'instrucció 2 d'Olot ha arxivat el cas contra el coordinador de Mossos per la República investigat per un suposat delicte d'incitació a l'odi, segons ha informat ell mateix a través de les xarxes socials. Albert Donaire afirma que es tracta d'una petita victòria però que encara no és definitiva perquè la fiscalia pot recórrer la interlocutòria de sobreseïment provisional. 'Seguiré ferm amb les meves conviccions i denunciant els abusos d'un estat i d'una ideologia més pròpia del feixisme que d'una democràcia', ha subratllat a les xarxes socials. L'origen del cas és una investigació de la Guàrdia Civil arran d'un vídeo que l'agent va penjar denunciant que un vigilant de seguretat de l'Aeroport de Girona se li havia encarat per parlar en català. Segons ha informat el coordinador de la sectorial de l'ANC Mossos per la República a través de les xarxes socials, el jutjat d'Olot que instruïa la investigació per un suposat delicte d'incitació a l'odi ha arxivat el cas. Es tracta, però, d'un sobreseïment provisional i la fiscalia encara pot interposar recurs a la interlocutòria.

Answer: per un suposat delicte d'incitació a l'odi

Question: Per què s'investigava a coordinador de Mossos per la República?

Answer: la fiscalia

Question: Qui pot recórrer la interlocutòria de sobreseïment provisional?

Answer: per parlar en català

Question: Per què se li va encarar el vigilant de seguretat a Albert Donaire?


Síria reconeix per sorpresa la independència d'Abkhàsia i Ossètia del Sud

Context: El govern de Síria va sorprendre ahir la comunitat internacional quan va reconèixer com a estats independents els territoris d'Abkhàsia i Ossètia del Sud, que la majoria de la comunitat internacional consideren part de Geòrgia. La decisió va ser anunciada per l'agència de notícies oficials Shana i confirmada pels governs d'Abkhàsia i Ossètia del Sud. El govern georgià s'ha indignat i acusa el govern sirià d'estar supeditat a Rússia, el principal valedor de la independència d'aquestes dues àrees. Ara Abkhàsia i Ossètia del Sud ja són reconegudes com a estats independents per cinc membres de l'ONU (Rússia, Nicaragua, Veneçuela, Nauru i Síria) i tres que no ho són (Transnístria, Artsakh i Abkhàsia en el cas d'Ossètia del Sud i Ossètia del Sud, en el cas d'Abkhàsia). Rússia va ser el primer estat de reconèixer la independència d'aquestes dues entitats. El 25 d'agost de 2008, arran de la situació creada pel conflicte d'Ossètia del Sud, el Consell de la Federació Russa, reunit en sessió extraordinària, va demanar al Kremlin que les reconegués.

Answer: Abkhàsia i Ossètia del Sud

Question: Quins territoris reconeix el govern de Síria com a estats independents?

Answer: Shana

Question: En quina agència de notícies es va anunciar la decisió del govern de Síria de reconèixer Abkhàsia i Ossètia del Sud com estats independents?

Answer: Rússia, Nicaragua, Veneçuela, Nauru i Síria

Question: Per quins membres de l'ONU són reconeguts Abkhàsia i Ossètia del Sud com a estats independents?


Sturgeon no troba gens sorprenent que Rajoy s'oposi a una Escòcia dins la UE

Context: La primera ministra escocesa, Nicola Sturgeon, ha admès aquest dimecres que no li sorprèn que el president espanyol, Mariano Rajoy, s'oposi a què Escòcia negociï el seu paper a la Unió Europea. 'Res m'ha sorprès', ha dit, després que Rajoy assegurés que si el Regne Unit marxa de la UE, Escòcia també. Amb tot, la líder independentista ha recordat que el procés formal de sortida del Regne Unit de la UE encara no està en marxa i que per ara només s'escolten posicionaments d'inici. A part d'Espanya, Sturgeon ha dit que ha trobat molta empatia durant les seves trobades a Brussel·les, on s'ha vist amb el president de la Comissió, Jean-Claude Juncker, i el del Parlament, Martin Schulz. 'No crec que sigui particularment sorprenent, tant d'hora, escoltar posicionaments d'inici d'un país com Espanya, expressats com s'han expressat avui', ha dit la primera ministra escocesa. Sturgeon ha indicat que el seu objectiu és que quan les negociacions entre el govern britànic i la UE comencin, els interessos escocesos es considerin i el seu govern hi estigui representant.

Answer: Nicola Sturgeon

Question: Qui és la primera ministra escocesa?

Answer: a què Escòcia negociï el seu paper a la Unió Europea

Question: A què s'ha oposat Rajoy?

Answer: molta empatia

Question: Què ha trobat Sturgeon durant les seves trobades a Brussel·les?


El ple de l'ajuntament tomba el projecte de tramvia de Colau

Context: El ple de l'Ajuntament de Barcelona ha rebutjat avui en una sessió extraordinària el protocol per ampliar el tramvia fins a Verdaguer, amb el vot en contra de tots els grups municipals excepte els suports del govern de BComú, del PSC i del regidor no adscrit, Gerard Ardanuy (Demòcrates). La proposta rebutjada era un protocol de col·laboració entre l'Ajuntament i l'Autoritat del Transport Metropolità (ATM) perquè el Trambesòs arribés a la plaça Verdaguer des de la plaça de les Glòries, que establia que el finançament seria públic, que l'administració augmentaria la seva participació en la gestió i que s'ajustaria la tarifa tècnica, però sense detallar-ho. Colau ha dit als grups que han rebutjat el protocol que s'equivoquen i que els veïns estan farts que es prioritzin els interessos de partits, i ha criticat que els plens s'estan convertint en batalles partidistes en clau electoralista: 'Aquest no ha estat mai el tramvia de Colau. És el tramvia dels veïns', d'entitats i institucions, ha asseverat. Per aquest motiu, ha garantit que seguiran defensant el tramvia, perquè ho considera una qüestió fonamental per a la mobilitat i la salut, i ha explicat que han portat l'assumpte a votació encara que l'anessin a perdre perquè el portaven al programa i era un compromís, 'encara que es perdi per motius partidistes'. La tinent de batlle d'Urbanisme, Mobilitat i Ecologia, Janet Sanz, ha defensat que la unió del tramvia milloraria la mobilitat a la ciutat i de tot l'entorn metropolità, i ha destacat el suport al projecte de veïns i entitats: 'Volem un sí al tramvia clar i contundent perquè puguin continuar els treballs'.

Answer: el protocol per ampliar el tramvia fins a Verdaguer

Question: Què ha refusat el ple de l'Ajuntament de Barcelona?

Answer: una qüestió fonamental per a la mobilitat i la salut

Question: Com considera Ada Colau el tema del tramvia?

Answer: per motius partidistes

Question: Per quins motius estima Ada Colau que han perdut en la votació per a ampliar el tramvia?


Un grup de científics descobreix mutacions del càncer en regions no explorades del genoma

Context: Un consorci internacional de científics ha descobert mutacions del càncer a les regions fosques del genoma, que encara no havien estat explorades per la seva complexitat. Dos estudis publicats a la revista Nature demostren que en la zona analitzada hi ha mutacions rellevants per comprendre el desenvolupament de diferents tipus de càncer, ja que el tipus de mutació determina l'evolució del tumor. L'anàlisi de regions fins ara inexplorades ha estat possible gràcies a una nova metodologia bioinformàtica i els resultats permetran ara desenvolupar nous marcadors pronòstic per a la classificació d'alguns tumors i obren vies per a noves teràpies específiques. Concretament, l'anàlisi de més de 2.500 genomes tumorals ha revelat l'existència de dues mutacions diferents en la mateixa posició del genoma, una d'elles present en leucèmia limfàtica crònica i altres tumors, i l'altra present en més del 50% de casos del medul·loblastoma, un tipus de càncer del sistema nerviós. A diferència de les mutacions que s'havien identificat fins ara, que afectaven gens que codifiquen proteïnes, les mutacions identificades en aquests treballs afecten un gen molt petit denominat U1-snRNA. Els estudis demostren que el gen contribueix a la maduració de la major part dels gens expressats en la cèl·lula, de manera que aquestes mutacions tenen un efecte en cascada que afecta diferents mecanismes moleculars implicats en l'aparició i progressió del càncer.

Answer: per la seva complexitat

Question: Per què no havien estat examinades les regions fosques del genoma?

Answer: una nova metodologia bioinformàtica

Question: Què ha possibilitat l'estudi de les regions fins ara inexplorades?

Answer: més de 2.500

Question: Quants genomes tumorals s'han analitzat?


Luxemburg descarta que la incertesa pel referèndum perjudiqui Barcelona per acollir l'EMA

Context: El Govern luxemburguès ha descartat aquest dimarts que el referèndum d'independència anunciat per la Generalitat per l'1 d'octubre perjudiqui la candidatura de Barcelona per acollir l'Agència Europea de Medicaments (EMA). 'No crec que l'èmfasi en l'estabilitat política pugui anar en detriment en aquest context. Això no és l'opinió que tinc ni que té el meu Govern', ha explicat l'ambaixador luxemburguès davant la Unió Europea, Georges Friden, en declaracions a un grup de mitjans, entre ells Europa Press. El diplomàtic i advocat luxemburguès sí ha defensat amb tot que l'estabilitat política és 'una consideració important', però ha recalcat alhora que 'afortunadament la majoria dels Estats membre de la Unió Europea tenen estabilitat política' i ha insistit que la Delegació luxemburguesa no creu que sigui 'problemàtic en el cas d'altres Estats membre'. Bratislava, favorita per l'EMA 'És bastant prematur dir que una o una altra és una favorita', ha assegurat el diplomàtic luxemburguès en ser preguntat si coincideix que les grans favorites són Frankfurt per acollir l'Autoritat Bancària Europa (EBA, per les seves sigles en anglès) i Bratislava per l'EMA. El Gran Ducat ha renunciat a 'empènyer la línia d'argument' de la decisió del 1965 dels Estats membres en què reconeixien que 'les institucions futures vinculades al sector financer han de ser situades en principi a Luxemburg' després del trasllat de les institucions europees a Brussel·les.

Answer: l'estabilitat política

Question: Què ha afirmat Georges Friden que es una consideració important?

Answer: l'ambaixador luxemburguès davant la Unió Europea

Question: Qui és Georges Friden?

Answer: Bratislava

Question: Quina ciutat és favorita per acollir l'EMA?